
              Р А Й О Н Е Н   С Ъ Д  -  К А З А Н Л Ъ К

                         гр. Казанлък 6100 ул. “Паисий Хилендарски” 16, 

             Администрация - тел.: 0431/6 72 21, тел./факс: 0431/6 38 34

                          http://www.kz-court.org, e-mail:krs@kz-court.org


                                                          УТВЪРДИЛ:
                                                          РАДОСЛАВА МАЖДРАКОВА

                                                          АДМ. РЪКОВОДИТЕЛ-ПРЕДСЕДАТЕЛ
                                                          НА РАЙОНЕН СЪД – КАЗАНЛЪК
                            ВЪТРЕШНИ   ПРАВИЛА

                           ЗА РАБОТА НА ОБЩОТО СЪБРАНИЕ 

                               НА РАЙОНЕН СЪД – КАЗАНЛЪК

     I. ОБЩИ ПРАВИЛА

Чл. 1. (1) Дейността на Общото събрание на Районен съд – Казанлък  се осъществява въз основа на Закона за съдебната власт и правилата, приети на основание чл. 79, ал. 2, т. 8 ЗСВ.

    (2) Общото събрание се състои от всички съдии.
    (3) Командированите в Районен съд – Казанлък  съдии участват в Общото събрание на съда без право на глас. Тези  съдии участват с право на глас в общите събрания на съда, от който са командировани.
                                    II. СВИКВАНЕ И ПРОВЕЖДАНЕ НА             

                                  ОБЩОТО СЪБРАНИЕ

Чл. 2. Всеки съдия има право:

1. Да бъде уведомен срещу подпис за свикано Общо събрание, чрез покана;

2. На достъп до всички материали и информация, относими към дневния ред на Общото събрание;

3. Да участва в Общото събрание и да гласува, като участва във вземането на решения с гласа си;

4. Да изразява мнението си и да прави предложения по всеки въпрос, включен в дневния ред на събранието;

5. Да се запознае с протоколите от Общи събрания, както и материалите към тях.
        III. ВОДЕНЕ НА ЗАСЕДАНИЯТА НА ОБЩИТЕ СЪБРАНИЯ

Чл. 3. (1) Общото събрание на Районен съд – Казанлък се свиква с писмена покана от председателя на съда, а в случаите на отсъствие - от заместника, с възложени функции по чл. 168, ал. 7 от ЗСВ.

(2) В поканата се определят дата, място и час на провеждане на Общото събрание, както и дневен ред с въпроси, предложени за обсъждане и конкретни проекти за решения /ако има такива/. Писмените материали по дневния ред са на разположение на съдиите чрез поместване в служебната електронна поща  или  на хартия.

(3) Общото събрание се свиква и по искане на не по-малко от една трета от съдиите в Районен съд – Казанлък. Искането, съдържащо предложение за свикване на Общо събрание се подписва от не по-малко от една трета от съдиите с право на глас и се регистрира от Началник отдел „Администрация“.

(4) В срок до един месец от постъпване на искането,
председателят на съда свиква Общо събрание на съдиите. 
(5) Поканата за свикване на Общо събрание се връчва на всеки от съдиите срещу подпис, най-късно 3 /три/ дни преди датата на събранието. Съдиите, които са в отпуск, командировка или отсъстват по други причини, следва да бъдат уведомени за съдържанието на поканата на личните им телефон или имейл, удостоверено с подписа на уведомяващото лице върху поканата, като се записва датата и часът на уведомяване.
(6) Отказ за получаване на поканата за свикване на Общо събрание се отбелязва в поканата и се удостоверява с подписа на връчителя. Отказът не засяга редовността на връчването.
(7) При невъзможност за участие на съдия в заседание на Общото събрание на Районен съд – Казанлък, задължително се отбелязва причината за това обстоятелство във  водения протокол за събранието.
Чл. 4. (1) Общото събрание се провежда, ако присъстват повече от половината от всички съдии с право на глас и приема решения с мнозинство, повече от половината от присъстващите съдии.

(2) Общото събрание се ръководи от председателя на съда, а при отсъствието му – от заместник-председателя с възложени функции.

(3) По време на заседанията на Общото събрание се води протокол, който следва да се изготви в 7-дневен срок от датата на провеждане на общото събрание и се помества за сведение в електронната мрежова поща на съдиите.

(4) Всеки съдия, присъствал на заседанието, има право в петдневен срок от датата на изготвянето на протокола, след запознаване и обсъждане, да направи писмено искане за поправки и допълнения на протокола. Искането следва да бъде адресирано до председателя на съда. При отказ на председателя да го уважи, в петдневен срок от отказа се свиква Общо събрание на съдиите за произнасяне по искането. Решението на общото събрание е окончателно.

(5) Окончателният протокол на хартиен носител, подписан от председателстващия и секретар-протоколиста на събранието остават на съхранение при Началник отдел „Администрация“.

(6) Към оригиналния протокол се прилагат поканата за Общо събрание и всички материали, касаещи дневния ред на събранието, по които са взети решения, както и хартиените бюлетини при проведено тайно гласуване.

(7) Протоколът, ведно с приложените към него материали, се съхраняват не по-малко от пет години, след което се унищожават с протокол от комисия, определена със заповед на председателя на съда.

Чл. 5. (1) Всяко заседание на Обощото събрание започва с приемане на дневен ред, като предварително председателстващият събранието запознава присъстващите с точките от дневния ред.

          (2) Постоянна точка от дневния ред на заседанията на Общото събрание са "разни".
     IV. ВЗЕМАНЕ НА РЕШЕНИЯ ОТ ОБЩО СЬБРАНИЕ
Чл. 6. (1) Общото събрание на Районен съд – Казанлък  може да взема решения, ако заседанието е редовно по смисъла на чл. 4, ал. 1 от тези правила.

(2) Преди вземане на конкретно решение всеки член на Общото събрание може да поиска проверка на кворума.

Чл. 7. Общото събрание на съдиите взема решения и само въз основа на писмено внесени предложения, включени в дневния ред.

Чл. 8. (1) Общото събрание взема решения с явно гласуване, с обикновено мнозинство, т.е. повече от половината от присъстващите с право на глас, освен в случаите, когато в ЗСВ и в тези правила не е предвидено друго.

(2) Гласуването е лично. Не се допуска гласуване по делегация. Всеки член на Общото събрание има един глас. Гласува се "за" и "против". Не се допуска гласуване „въздържал се".

(3) Тайно гласуване се осъществява с хартиени бюлетини, изготвени за всеки конкретен случай и във вид, който не позволява идентифицирането на гласоподавателя при положение, че Общото събрание вземе изрично решение да се гласува тайно.

(4) Организирането и отчитането на резултатите от тайното гласуване се възлагат на един районен съдия, определен чрез жребий, в който Адм. ръководител-Председателя на съда няма право да участва. Резултатите от тайното гласуване се отразяват в протокол, подписан от определения районен съдия.

           (5) Всеки член на Общото събрание има право да оспори резултатите от завършило гласуване. Ако гласуването е било явно, повтаря се незабавно. Резултатът от повторното гласуване е окончателен.

Чл. 9. (1) Предложения за проекторешения по дневния ред се обсъждат на Общото събрание.

(2) Проекторешенията се докладват на заседанието на Общото събрание от вносителя на предложението.

           (3) Ако към едно проекторешение постъпят предложения за поправки в текста, първо се гласува поправката, най-отдалечена по смисъл от първоначалния текст. След гласуване на поправките, проекторешението се гласува в приетата окончателна редакция.

           (4) Предложения за проекторешения по един и същ въпрос се гласуват по реда на тяхното постъпване.

           (5) Ако по даден въпрос са гласувани няколко проекторешения и нито едно от тях не е получило необходимото мнозинство, двете проекторешения с най-много гласове се подлагат на повторно гласуване. Резултатьт от повторното гласуване е окончателен.

           (6) При невъзможност да се вземе решение на това събрание, председателстващият свиква НОВО заседание на събранието в едноседмичен срок, за което присъствалите съдии, се считат уведомени, а неприсъствалите се уведомяват срещу подпис или по телефона.

Чл. 11. Взетите от Общото събрание решения са основание за издаване на заповед от Председателя на Районен съд – Казанлък според законоустановената компетентност на Общото събрание.

ПРЕХОДНИ И ЗАКЛЮЧИТЕЛНИ РАЗПОРЕДБИ
§1. Изпълнението на настоящите правила се възлага на Председателя на Районен съд – Казанлък и на съдиите.
§2. Вътрешните правила влизат в сила от 20.12.2016 г.

